b'\n_START_ARTICLE_\nBoter petelin in njegova zgodba\n_START_SECTION_\nVsebina\n_START_PARAGRAPH_\nZjutraj, ko je petelin \xc5\xa1e spal, mu je na glavo padlo slamnato steblo. Misle\xc4\x8d, da je potres, se je ustra\xc5\xa1il in za\xc4\x8del be\xc5\xbeati. Med begom je sre\xc4\x8dal \xc5\xa1tevilne \xc5\xbeivali, ki so se mu pridru\xc5\xbeile. \xc5\xa0li so skozi velik gozd, dokler ni postalo temno. La\xc4\x8dni in obupani so se ustavili in zagledali v daljavi samotno hi\xc5\xa1o. Od\xc5\xa1li so tja in pes je pogledal, kako je v njej. Razbojniki so ravno ve\xc4\x8derjali. \xc5\xbdivali so se razveselile, da ne bodo ostale la\xc4\x8dne in skovale na\xc4\x8drt, kako bodo pri\xc5\xa1le do hrane. Petelin je na strehi zakikirikal na vso grlo, za njim pa so se oglasile \xc5\xa1e vse druge \xc5\xbeivali. Prestra\xc5\xa1eni razbojniki so zbe\xc5\xbeali iz hi\xc5\xa1e, \xc5\xbeivali pa so od\xc5\xa1le v hi\xc5\xa1o in se okrep\xc4\x8dale. Ko so legle k po\xc4\x8ditku, se je eden od razbojnikov pretihotapil v hi\xc5\xa1o. Ko je hotel pri\xc5\xbegati ogenj, ga je ma\xc4\x8dka opraskala, raca v \xc4\x8debri\xc4\x8du ga je po\xc5\xa1kropila, osel ga je brcnil, vol pa ga je z rogovi vrgel skozi vrata. Ves prestra\xc5\xa1en je povedal ostalim razbojnikom, kaj se je zgodilo in jim rekel, da je to kazen za zlo, ki so ga storili. Razbojniki so zbe\xc5\xbeali in se razpr\xc5\xa1ili na vse kraje, o njih ni bilo nikoli ve\xc4\x8d sli\xc5\xa1ati.'